
Ministru kabineta sēdes protokollēmums

Rīkojuma projekts "Par apropriācijas pārdali no budžeta resora "74. Gadskārtējā valsts budžeta izpildes procesā pārdalāmais finansējums" programmas 18.00.00 "Finansējums valsts drošības stiprināšanas pasākumiem"""

· 1. Pieņemt iesniegto rīkojuma projektu.
· 2. Valsts kancelejai sagatavot rīkojuma projektu parakstīšanai.
· 3. Lai nodrošinātu Aizsardzības ministrijai papildu finansējumu pretgaisa aizsardzības sistēmu iegādes maksājumiem 2027. gadam, atbalstīt Aizsardzības ministrijas priekšlikumu par bāzes izdevumu precizēšanu 2027. gadam un:
· 3.1. palielināt finansējumu Aizsardzības ministrijas budžeta apakšprogrammā 22.12.00 "Nacionālo bruņoto spēku uzturēšana" par 200 000 000 euro;
· 3.2. samazināt budžeta resora "74. Gadskārtējā valsts budžeta izpildes procesā pārdalāmais finansējums" programmā 18.00.00 "Finansējums valsts drošības stiprināšanas pasākumiem" ar valsts drošību saistītajiem prioritārajiem pasākumiem plānoto finansējumu par 200 000 000 euro.
· 4. Pieņemt zināšanai, ka izdevumi, kas saistīti ar pretgaisa aizsardzības sistēmu iegādi   ir uzskatāmi par vienreizējo pasākumu likuma “Par valsts budžetu 2026. gadam un budžeta ietvaru 2026., 2027. un 2028. gadam” 6.panta 1.punkta izpratnē.

